Hei! Sid Roth tässä.
Tervetuloa maailmaani, joka on luonnollisesti yliluonnollinen.
Vieraani, joka on teologian tohtori ja raamatuntutkija, ihmetteli, -
miksi saatana sai astua Jumalan tuomioistuimen eteen Jobin kirjassa.
Miten saatana uskalsi niin julkeasti väitellä Jumalan kanssa taivaassa?
Jumalan vastaus ravisteli hänen uskonkäsityksiään.
Onko olemassa yliluonnollinen ulottuvuus, -
toinen maailma tuntemamme maailman tuolla puolen?
Onko elämää kuoleman jälkeen?
Onko unissamme viestejä taivaasta?
Onko Jumala tuomassa maan päälle nyt parantumisten hyökyaallon?
Liity Sidin seuraan Yliluonnollista-ohjelmaan.
Tervetuloa, Pyhä Henki! Tunnen, että olet voimallisesti paikalla.
Ohjelma on Sinun. Tee, mitä haluat.
Jeesuksen nimessä vapautan kirkkautesi.
Vieraani tri Francis Myles ällistyi kokemistaan ihmeistä, -
kun hän jäljitti rabbi Jeesuksen askelia taivaan tuomioistuimessa.
Monet uskovat ja nekin, jotka ovat tutkineet taivaan tuomioistuinta, -
eivät ole ikinä tulleet ajatelleeksi näitä lain sallimia oikeuksia.
Ennen kuin Francis kuvailee taivaan tuomioistuinta, kerron jotakin.
Kun hän on vieraana ohjelmassa, ihmeitä tapahtuu valtavasti!
Muistatko, kun näytit köydellä, miten sukulinjan yli hypätään?
Ihmeitä ilmaantui kuin popcornia! Uskon, että saamme kokea samaa.
Selitän taivaan tuomioistuimen, niin kuin Herra sen minulle selitti.
En pitkään ymmärtänyt, että Jumalan valtakunnassa on myös oikeuslaitos.
Taivaan tuomioistuimesta saamani ilmestys alkoi avata asiaa minulle.
Ymmärsin sen lopullisesti, kun Herra sanoi: "Francis, katso ympärillesi.
Maan päällä ei ole yhtäkään itseään kunnioittavaa hallitusta, -
joka selviäisi ilman oikeuslaitosta.
Minähän johdan maapallon suurinta hallitusta."
Jos vaikkapa USA:n kansalainen syyllistyy rikokseen Australiassa, -
hänen asiaansa ei voida käsitellä amerikkalaisessa tuomioistuimessa.
Amerikan oikeusjärjestelmällä ei ole tuomiovaltaa Australiassa.
Kun rikotaan Jumalan lakia, -
maallinen oikeus ei voi käsitellä asiaa. Sillä ei ole tuomiovaltaa.
On mentävä hengellistä hallitusta edustavan tuomioistuimen eteen.
Se on taivaan tuomioistuin.
Puhut rikosten seuraamuksista.
Lain rikkomisella on seuraamuksia.
Saatana ottaa siitä kaiken ilon irti seurakunnan suhteen.
Seurakunta ei ymmärrä, -
että saatana saa syyttää meitä, jos rikomme Jumalan lakia.
Monien elämäntehtävät ja heille kuuluvat ihmeet estyvät, -
koska saatana on saanut laillisia oikeuksia hengen maailmassa.
Paavali kielsi antamasta perkeleelle sijaa, koska ymmärsi tämän asian.
Olemme nähneet suuria ihmeitä. Kasvaimia katoaa.
Tulee ylennyksiä töissä lailliset asiat hoidettuamme.
Opetimme vain tuomioistuimesta.
Israelissa oli monia rabbiinisia koulukuntia ja rabbeja.
Jeesus kuului rabbien ryhmään, joita kutsuttiin semikha-rabbeiksi.
Semikha tarkoittaa auktoriteettia.
He olivat ainutlaatuisia rabbeja, koska nimityksen sai ainoastaan, -
jos Jumala itse vahvisti, että kyseessä oli erilainen rabbi.
Rabbit, joilla oli todistettavasti semikha, oli myös auktoriteetti.
Heillä oli valta opettaa Tooraa uudesta näkökulmasta.
Jeesus tuli Israeliin semikha-rabbina.
Kerron esimerkin.
Jeesus kutsui luokseen kaikkia työtätekeväisiä ja raskautettuja.
Hänen ikeensä on sovelias.
Ei-juutalaisina ymmärrämme hänen puhuvan härän ikeestä.
Rabbiinisen perinteen mukaan Jeshua ei puhunut siitä.
Perinteen mukaan rabbin ies on se, miten hän tulkitsee Tooraa.
Jeesus siis tarkoitti, että Hän tunsi Tooran paremmin kuin muut rabbit.
Hän selitti Tooraa uudella tavalla. Se toikin nyt elämää, ei kuolemaa.
Siksi kirjassani "Rabbi Jeesus" -
taivaan tuomioistuin selitetään Jeshuan rabbintehtävän näkökulmasta.
Se muuttaa elämän täysin.
Mieleeni tuleen Uuden testamentin kohta, jossa Jeshua on synagogassa.
Huomattiin, että Hän oli erilainen, koska Hän puhui auktoriteetilla.
Juuri niin. Hänellä oli valta, koska Hän oli saanut semikhan.
Hän saattoi selittää Tooraa uudella tavalla, toisin kuin muut rabbit.
Ilman semikhaa rabbit voivat vain seurata muiden rabbien perinteitä.
Semikha antoi luvan tulkita lakia sen oikeassa asiayhteydessä.
Jeshua muutti täysin sen, miten juutalaiset näkivät Mooseksen lain.
Hän paljasti lain oikean hengen.
Kirjani rabbi Jeesuksesta -
esittelee taivaan tuomioistuimen itse Jeshuan näkökulmasta.
Ilman oikeuden päätöstä, -
saatanalla on siis oikeus estää tai lykätä kutsumuksemme toteutumista.
Selittäisitkö? - Tämä on tärkeää. Vaikka Jeshua kuoli ristillä -
ja olemme menossa taivaaseen, emme voi vapaasti tehdä syntiä.
Jos uudestisyntynyt ihminen rikkoo Jumalan lakia, -
saatana voi esitellä syntimme taivaan tuomioistuimen edessä -
ja lykätä tai estää kutsumuksemme.
Jouduit tekemisiin noituuden kanssa.
Se melkein maksoi sinulle henkesi. Kerro siitä. - Huhhuh!
Se oli erittäin epätavanomainen demoninen hyökkäys.
Mutta sen kautta sain voimallisen ja käänteentekevän ilmestyksen, -
joka tuo läpimurtoja tuhansille.
Vuonna 2015 matkustin Sambiaan.
Juhlimme äitini kotiin pääsyä. Hän oli juuri siirtynyt taivaaseen.
Juhlan jälkeen eräs amerikkalainen lähetystyöntekijä soitti minulle.
Hänellä oli Zimbabwessa seurakunta, ja hän tarjosi surunvalittelunsa.
Hän kutsui minut Zimbabween puhumaan 5000 edustajalleen.
Suostuin. Lähdön päivä koitti, ja sain kyydin apostoliystävältäni.
Olimme ajamassa lentokentälle. Matka kestää vain 45 minuuttia.
Puolessa välissä matkaa tajusin, että olin joutunut pahaan pulaan.
Olen ennenkin kokenut hyökkäyksiä. Se kuuluu asiaan palvelutyössä.
Tämä oli aivan omaa luokkaansa.
Tuntui, kuin jalkojani olisi kaivettu lapiolla kuin multaa.
Tunne levisi ylemmäs. Ihmettelin, enkä sanonut mitään ystävälleni.
Aloin rukoilla kielillä, mutta tunne levisi koko ajan ylemmäs.
Mitä ylemmäs se nousi, sitä heikommaksi tunsin oloni.
Lopulta se ylsi lanteisiini.
Lentokentälle päästyäni raahustin kuin sairas 90-vuotias mies.
Kerroin ystävälleni hyökkäyksestä.
Tahdoin pois kentältä, koska ehkä alueelliset henget hyökkäsivät.
Lähdin kohti konetta, mutta Pyhä Henki sanoi, että koneessa kuolisin.
Hän sanoi: "Tämä on hyökkäys. Jos menet koneeseen, kuolet."
Demoninen hyökkäys piti murtaa Pyhän Hengen avulla ennen lähtöä.
Silloin tiesin olevani pulassa. En ollut ikinä ollut sairaalassa, -
mutta minut kiidätettiin Pyhän Johanneksen sairaalaan Lusakassa.
Lääkäri piti tilannettani vakavana. Jouduin letkuihin ja sain lääkkeitä.
Olin niin heikossa kunnossa, että muutama askel uuvutti minut.
Yksi veljistäni tuli seurakseni ja auttoi tarpeen mukaan vessaan.
Kello kahdelta yöllä sairaalassa kuulin Pyhän Hengen äänen:
"Francis, nouse ylös! Mene ulos sairaalan pihalle."
Ihmettelin. Järjestikö Pyhä Henki sairaalapaon kahdelta yöllä?
Kukkapenkin kohdalla Pyhä Henki sanoi, että oli aika vapautua.
Hän käski nostaa multaa. Tein niin. Sanoin, että tässä on multa.
Hän sanoi: "Noidat, jotka yrittävät tappaa sinut, puhuivat mullalle.
He käskivät sitä nielemään sinut.
Siksi tunnet mullan nousevan ylös. Jos se saavuttaa pääsi, kuolet.
Puhu maalle ja anna toinen käsky. Kerro, kuka olet valtakunnassa.
Kerro sille, että tarvitsen sinua, ja peruuta kirous, niin jäät eloon."
Pyhän Hengen voitelussa tein sen kaiken, vaikka se oli outoa.
Henkeni oli innoissaan, mutta järkeni etsi opillisia perusteita.
Henkeni tunnisti Jumalan äänen, mutta järkeni sai raivokohtauksia.
Olin silti kuuliainen. Otin multaa, ja profetian henki tuli ylleni.
Hengestäni nousivat nämä sanat:
"Maa, maa, maa! Kuule Herran sana!"
En tiennyt, että Raamatussa on sanottu täsmälleen niin, Jer. 22:29.
"Maa, maa, maa! Kuule Herran sana!" Profetoin maalle siitä, kuka olen -
ja ettei ollut aikani kuolla. Peruin kirouksen ja käskin päästää minut.
Herra sanoi: "Hän kuuli sinut. Laita multa alas ja katso, mitä tapahtuu."
Laitoin mullan takaisin maahan.
En ikinä unohda, mitä tapahtui.
Multa, joka oli yltänyt vyötärölle, putosi tömähtäen maahan.
Tunsin varpaissani, miten Jumalan voima lähti leviämään lävitseni.
Kun se tavoitti otsani, olisin voinut juosta mailin.
Palasin sairaalaan kuin Elia... - Olisit kuollut ilman ilmestystä.
Olisin kuollut sinä päivänä.
Veljeni kysyi, mitä oli tapahtunut. Sanoin, että minut vapautettiin.
Sanoin, että olisin kiireinen Herran kanssa. Raamattu on minulle tärkeä.
Miten tuo multa liittyy Raamattuun? Sen minä haluan tietää.
Herra kertoi, että maa on elävä.
Jos minä ja Kristuksen ruumis emme ymmärrä sitä emmekä puhu maalle, -
joudumme noitien uhriksi, koska he ymmärtävät maan salaisuuden.
Luomakunnalle voi puhua niin, että se alkaa toimia hyväksemme.
Tämä on ällistyttävä ilmestys. Näytät kohta, miten se toimii.
Emme ikinä päässeet siihen, mitä Jumala näytti sinulle Jobista.
Se ilmestys ravisteli käsityksiäsi.
Tauon jälkeen saat näyttää, miten mullan avulla saa ihmeitä.
Haluan myös kuulla ilmestyksen, jonka Jumala antoi Jobin kirjasta.
Yliluonnollista-ohjelma jatkuu hetken kuluttua.
Kirurgin virhe halvaannutti pysyvästi juutalaismiehen -
ja hän masentui syvästi.
Sitten hän sai selville ilmestyksen, joka johti ihmeparantumiseen.
Hän pystyi jälleen kävelemään, -
vaikka 25 lääkäriä ja neurologia ei pystynyt sitä selittämään.
Lue, miten tositarina päättyy ruudulla näkyvästä osoitteesta.
Hän itse on rauhamme, joka yhdisti juutalaiset ja pakanat.
Hän rikkoi meitä erottavan muurin -
luodakseen itsensä kautta yhden uuden ihmisen.
Yhden uuden ihmisen.
Monet katsojat ovat kokeneet ihmeitä katsottuaan ohjelmaa.
Olin kaukana Jumalasta yli 20 vuotta.
Kerran tunsin nykäisyä sydämessäni YouTubessa.
Huomasin videon otsikon:
"Kuolin ja menin taivaaseen. Jeesus sanoi minulle näin."
Oletin videon olevan hölynpölyä, mutta olin naurun tarpeessa.
Katsoin jakson ja sitten toisen.
Päädyin katsomaan ohjelmia monta tuntia, vaikka se tuntui 5 minuutilta.
Sid puhui terveestä Jumalan pelosta. Puhe Jumalan tuomiosta pelästytti.
Jumala johdatti ohjelmanne pariin.
Suurkiitos siitä, että ohjelmanne on katsottavissa YouTubessa.
Se pelasti elämäni ja sieluni.
Jos ohjelma on koskettanut sinua, jaa todistuksesi tässä osoitteessa.
Yliluonnollista-ohjelma jatkuu.
Francis saa ilmestyksiä, joiden uskon koskevan lopun aikaa.
Hän esimerkiksi todella ihmetteli, -
miten saatana saattoi toimia niin julkeasti taivaassa Jobin kirjassa.
Mutta Jumala vastasi sinulle. Kerro kaikki, mitä Hän sanoi.
Se oli ällistyttävää. Jobin kirja upotti minut teologiseen suohon, -
koska siinä saatana on kolmannessa taivaassa, shekina-kirkkauden luona.
Minäkin olen ihmetellyt sitä. - Se on siellä enkelien kanssa.
Siinä ei jokin täsmännyt, -
koska Jeesus kertoi, että saatana lankesi taivaasta kuin salama.
Lucifer heitettiin ulos taivaasta, joten miksi se oli nyt siellä?
Jonkun tarvitsi saada potkut taivaan rajavartiossa.
Se on sentään taivas, ei USA!
Onko taivaan raja niin aukkoinen, että saatana voi livahtaa sisään?
Odotin Jumalan kysyvän saatanalta, mitä se teki taivaassa.
Sen sijaan Hän kysyikin, missä saatana oli ollut maan päällä.
Jumala vaikutti myöntävän, että saatanalla oli lupa olla taivaassa!
Sitten kerran Herra sanoi, että asia on oikeasti hyvin yksinkertainen.
Saatana heitettiin ulos taivaasta. Se ei enää saa asua siellä.
Sillä on kuitenkin väliaikainen lupa tulla taivaan valtakunnan oikeuteen.
Oikeudenkäynti ei onnistu ilman syyttäjää.
Saatana esittää syytökset ihmistä vastaan, Jeesus ei sitä voi tehdä.
Meillä on vain yksi syyttäjä. Se saa toimia synnin ajan loppuun asti.
Se saa tulla tuomioistuimen eteen, kunnes se joutuu tuliseen järveen.
Se esittää syytöksiä niitä vastaan, jotka rikkovat Jumalan lakia.
Olen katsellut tuota multaa. Tällä lautasella on multaa.
Olen katsellut multaasi. Kerro, miksi se on siinä.
Teemme profeetallisen teon, koska sen kautta tapahtuu paljon ihmeitä.
Katsot ohjelmaa tietystä syystä, koska tänään kaikki muuttuu.
Tämä ilmestys tuli kalliiksi, sillä sen saaminen melkein tappoi minut, -
mutta ihmeiden takia se kannatti. Teemme nyt profeetallisen teon.
Maa on elävä, ja se voi nielaista sinua vastaan suunnatun noituuden.
Maa on niin elävä, että se voi nielaista työttömyytesi.
Maa sisältää kaiken tarvitsemasi, koska Jumala teki maan.
Se on Jumalan huolenpitokeskus.
Tarvitsetko auton tai aviomiehen? Ne tulevat maasta, eivät taivaasta.
Talotkin tulevat maasta. "Herran on maa, ja kaikki, mitä siinä on."
Löysin ällistyttävän raamatunkohdan. En ollut tiennyt sellaista olevankaan.
Yhtenä päivänä Pyhä Henki ohjasi minut lukemaan Ilm. 12:15-16.
Se on mielenkiintoinen kohta, ja luen sen tilanteeseeni sovellettuna.
Käytät siis omia sanoja? - Kyllä. Niin se on vielä voimallisempi.
Yhteenvetona, käärme eli saatana syöksee kidastaan vesivirran -
hukuttaakseen naisen, joka on uskoakseni Israel ja seurakunta.
Mutta sitten maa auttaa naista ja nielaisee lohikäärmeen virran.
Luen kohdan itseeni sovellettuna.
Teen niin, jotta samat asiat käsiteltäisiin sinunkin elämässäsi.
"Noidat tai demonien hallitsemat ihmiset ulvoivat kirouksia, -
jotka lähtivät heidän suustaan kuin virta, viedäkseen minut mennessään.
Mutta maa auttoi minua. Se avasi suunsa ja nielaisi kiroukset, -
jotka he olivat ulvoneet suustaan."
Se oli voimallista. Rukoilisitko.
Minä rukoilen nyt. Sinä voit rukoilla tämän omalla ajallasi.
Voit myös keskeyttää ohjelman ja hakea itsellesi multaa.
Teen teon profeetallisesti sinun puolestasi. Saat pian nähdä ihmeitä.
Käskemme maata nielaisemaan noituuden, työttömyyden ja velat.
Käskemme sitä tuottamaan vaurautta, kasvua ja mielisuosiota elämääsi.
Maa on nimittäin elävä! Elämässäsi alkaa näkyä ihmeitä.
Maallinen ruumiisi oksentaa ulos sairaudet, jotka se on niellyt.
Jeesuksen nimessä. Rukoillaan, ja valmistaudu kokemaan ihmeitä.
Taivaallinen Isä. Kiitos näistä ihmeistä, Jeesuksen nimessä.
Maa, maa, maa! Kuule Herran sana!
Käsken sinua Jumalan miehenä jokaisen katsojan puolesta.
Käsken sinua: Nouse ja avaa suusi, sillä Jumala antoi sinulle suun.
Maa, nielaise kaikki noituus, -
joka on suunnattu koko maailman uskovien kutsumuksia vastaan.
Jeesuksen nimessä. Maa, käsken sinua nielaisemaan työttömyyden, -
sillä Raamatun mukaan maa on täynnä Jumalan täyteyttä.
Jeesuksen nimessä. Maa, nielaise Jumalan omia ympäröivä velka.
Käsken sinua, maa, tuomaan esille mielisuosion siunaukset, -
kasvua, kiinteistöjä, läpimurtoja ja työpaikkoja uskovien elämään.
Käsken myös maallista ruumistasi, sillä ruumiisi on tehty mullasta.
Se kuulee Jumalan äänen, kuten maa. Käsken sitä: Oksenna ulos syöpä.
Eräs mies oksensi syöpänsä.
Käskimme hänen ruumistaan siihen, ja hän oksensi mustaa ainetta.
Hänellä oli pitkälle levinnyt syöpä selkärangassa ja hermoissa.
Käsken nyt Jumalan miehenä maallista ruumistanne:
Oksenna se syöpä, diabetes ja kaikki taudit, Jeesuksen nimessä!
Koen, että ympäri maailmaa tapahtuu nyt ihmeitä Pyhän Hengen voimassa.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voit asettaa rukousmuistutuksia.
Osoita vastuullisuutesi jakamalla rukousaikasi muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Hän itse on rauhamme, joka yhdisti juutalaiset ja pakanat.
Hän rikkoi meitä erottavan muurin -
luodakseen itsensä kautta yhden uuden ihmisen.
Yhden uuden ihmisen.
Ensi viikon ohjelmassa:
Hei! Tässä Dennis ja Jen Clark.
Moni haluaa pysyä Jeesuksessa, mutta kokee Jumalan silti etäisenä.
Liity seuraamme ensi kerralla.
Opetamme, miten olla ja pysyä Jumalan läsnäolossa joka hetki.
Se tapahtuu voiman kautta, joka tulee salaisessa paikassa pysymällä.
Lahjoituksellasi lähetämme 28 ohjelmaa viikossa Israelissa -
ja levitämme evankeliumia juutalaisille ympäri maailmaa.
Suomennos: Katri Filppu